I Aalborg skete der tirsdag eftermiddag et butikstyveri. En medarbejder i butikken på Algade 61 opdager tyvene, der løber fra stedet. Derefter går ejeren ud på gaden og råber, at tyvene skal stoppes. -Derefter løber to personer efter mændene. De får stoppet den ene af gerningsmændene i Urbansgade, siger Henrik Bech, vagtchef ved Nordjyllands Politi. De civile holder gerningsmanden fast indtil politiet dukker op. Tyven, der formentlig kommer fra Bulgarien, er nu anholdt. Det er endnu uvist, om han bliver fremstillet i grundlovsforhør.

Referat:
Der skete butikstyveri ved højlys dag i Algade i Aalborg. To civile løb efter den ene gerningsmand og fastholdt manden indtil politiet ankom.